ai4bharat/Pralekha huggingface dataset:
سائنس اور ٹیکنالوجی کی وزارت
دوستان کے ہائیڈروجن اور ایندھن کے خلیوں کی تحقیق کی حیثیت
توانائی کے وسیلے کے طور پر ہائیڈروجن آئندہ چند دہائیوں میں آب و ہوا کے موافق نظام کو تبدیل کرنے میں کلیدی کردار ادا کرے گا
نئی دلّی ، 14/اکتوبر 2020 / حال ہی میں محکمہ سائنس و ٹکنالوجی کے پروفیسر آشوتوش شرما کے ذریعہ آر اینڈ ڈی لیبارٹریوں اور اکیڈیمیا کے متعدد سائنس دانوں ، صنعتوں ، افادیتوں اور دیگر اسٹیک ہولڈرز کے ذریعہ ہائڈروجن سے متعلق ملک میں جاری تحقیقی سرگرمیوں کو لے کر ایک تالیف کا آغاز کیا ہے۔
ہائڈروجن اور ایندھن سیلوں سے متعلق انڈیا کنٹری اسٹیٹس رپورٹ کے عنوان سے مرتب کردہ مشن انوویشن قابل تجدید ذرائع میں شریک ملک کی حیثیت سے ہندوستان کے عہد و پیمان کے حصے کے طور پر ہائیڈروجن کو معیشت کے آغاز میں تیزی لانے کے لئے پروگراموں اور حکمت عملیوں کو تیار کرنے کے لئے مختلف امور پر ذہن سازی کے مباحثوں اور پیش کشوں کا نتیجہ ہے۔
ہمارے توانائی کے اختلاط میں قابل تجدید کے زیادہ سے زیادہ استعمال کے اعداد و شمار حاصل کرنا ہماری پالیسی کا بنیادی مقصد ہے۔ اگرچہ ٹائم فریموں میں مختلف قسم کے سجاوٹ کے لئے راستے موجود ہیں ، قابل تجدید ذرائع سے تیار کردہ ہائیڈروجن کو صاف ترین توانائی کا منبع سمجھا جاتا ہے۔ توانائی کے ذرائع کے طور پر ہائیڈروجن اگلی چند دہائیوں میں آب و ہوا کے غیرجانبدار نظام کو تبدیل کرنے میں کلیدی کردار ادا کرے گی۔
ہائیڈروجن میں فی یونٹ بڑے پیمانے پر توانائی کا حجم ہوتا ہے ، جو پٹرول سے تین گنا زیادہ ہے۔ ہائیڈروجن مناسب ایندھن کے خلیوں والی توانائی کے استعمال کے لئے استعمال ہورہا ہے۔ تاہم ، قابل تجدید ہائڈروجن کو ایک قابل عمل آپشن بنانے کے لیے materials ، مواد سے متعلق متعدد کلیدی چیلنجوں ، جن میں نئی مادی ترقی ، الیکٹرولائٹس ، اسٹوریج ، حفاظت اور معیارات شامل ہیں ، کو دور کرنے کی ضرورت ہے۔ چونکہ ہائیڈروجن ٹیکنالوجیز گلوبل وارمنگ کو کم کرنے میں معاون ثابت ہوسکتی ہیں ، اس لئے آنے والی دہائیوں میں توانائی کے نظام میں ہائیڈروجن کا اہم حصہ یقینی بنانے کے لئے کوششوں میں مزید تیزی لانا ناگزیر ہوچکاہے۔
حالیہ برسوں میں دو اہم پیش رفتوں نے ہائیڈروجن کی نشوونما میں اہم کردار ادا کیا ہے۔ قابل تجدید ذرائع سے ہائیڈروجن کی فراہمی کی لاگت میں کمی آئی ہے اور یہ مسلسل گرتی ہی جارہی ہے ، جبکہ گرین ہاؤس گیس کے اخراج میں تخفیف کی اشد ضرورت میں اضافہ ہوا ہے ، اور بہت سارے ممالک نے اس پر عمل کرنا شروع کیا ہے۔بہت سے ممالک نے اپنی معیشتوں کو کاربن سے پاک بنانے کی مہم کا آغاز کردیا ہے۔
ہائیڈروجن توانائی کے مختلف خطرناک چیلنجوں سے نمٹنے میں ، گہری اور لمبی دوری کی نقل و حمل ، کیمیکلز ، اور آئرن اور اسٹیل سمیت مختلف شعبوں کو سجانے میں مدد فراہم کرسکتا ہے ، یہ جہاں اخراج کو معنی خیز بنانے میں معاون ثابت ہو رہا ہے اس کے استعمال سے ہوا کے معیار کو بہتر بنانے اور توانائی کی حفاظت کو مضبوط بنانے میں بھی مدد مل سکتی ہے۔ اس کے علاوہ ، یہ بجلی کے نظام میں لچک کو بڑھاتا ہے۔ قابل تجدید ذرائع سے توانائی ذخیرہ کرنے کے لئے یہ ایک بہترین انتخاب ہے اور ایسا لگتا ہے کہ آنے والے دن ، ہفتوں یا مہینوں کے دوران یہ بڑی مقدار میں بجلی ذخیرہ کرنے کا سب سے کم قیمت والا متبادل بن سکتا ہے۔
۔۔۔۔۔۔۔۔۔۔۔۔۔۔

U.No.6371
(Visitor Counter : 172
کامرس اور صنعت کی وزارتہ
کامرس اور صنعت کے وزیر ، 10-8 ستمبر 2019 سے بنکاک میں ساتویں آر سی ای پی وزارتی میٹنگ میں شرکت کریں گے
نئی دہلی،07 ستمبر / کامرس ، صنعت اور ریلوے کے مرکزی وزیر جناب پیوش گوئل ، بنکاک میں 8 تا 10 ستمبر 2019 منعقد ہونے والی 7ویں آر سی ای پی وزارتی میٹنگ، 16ویں آسیان بھارت اقتصادی وزراء  میٹنگ اور 7ویں مشرقی ایشیاء اقتصادی وزراء کانفرنس میں شرکت کریں گے۔
آسیان کے ساتھ ان کی میٹنگ ہندوستان کی ‘‘ایکٹ ایسٹ’’ پالیسی کے لیے بہت اہم ہے۔ آسیان خطہ بحر ہند میں ایک گیٹ وے ہے اور قریبی شریک ہونے کے ناطے، خطے میں ہند اور آسیان کے نظریات کے تال میل کے پیش نظر اہم ہے۔
ہندوستان اور آسیان کے درمیان تجارتی اور سرمایہ کاری تعلقات کا جاری رہنا ترقی کی علامت کو ظاہر کرتے ہیں۔ ہندوستان کی دو طرفہ تجارت نے 06-2005 میں 21 بلین امریکی ڈالر سے تین گنا لمبی چھلانگ لگائی ہے اور یہ 19-2018 میں 96.7 بلین امریکی ڈالر پر پہنچ گئی ہے۔ اس کے علاوہ، آسیان ممالک مل کر 19-2018 میں  ہندوستان کے تمام کاروباروں میں 11.47 فیصد حصے کے ساتھ سب سے بڑے تجارتی حصے دار  بن گیا ہے۔ جبکہ ہندوستان 2018 میں بھی آسیان کا چھٹا سب سے بڑا شریک تھا۔
دونوں اطراف سے سرمائے کا بہاؤ بھی مضبوط رہا ہے۔ ہندوستان میں آسیان سے اپریل 2018 سے مارچ 2019 کے درمیان راست غیر ملکی سرمائے  کا بہاؤ تقریباً 16.41 بلین امریکی ڈالر تھا جو ہندوستان میں کل بہاؤ تقریباً 1.7 بلین رہا، جس نے ہندوستان کو آسیان کے ایف ڈی آئی کو سب سے بڑے چھٹے مقام پر پہنچا دیا ہے۔
ای اے ایس میٹنگ میں علاقائی اور عالمی اقتصادی ترقی اور ہند –پیسفک خطے میں آسیان کے آؤٹ لک پر غور و خوض کیا جائے گا۔ تجارت اور سرمایہ کاری کے فروغ سے متعلق معاملات پر بھی ہند – آسیان اے ای ایم اور ای اے ایس ای ایم ایم میٹنگوں میں تبادلۂ خیال کیا جائے گا۔ جناب پیوش گوئل، جاپان، سنگاپور، چین، انڈونیشیا، آسٹریلیا، نیوزی لینڈ، فلپائن ، تھائی لینڈ اور روس کے اپنے ہم منصبوں کے ساتھ بھی باہمی ملاقاتیں کریں گے۔
(م ن ۔ س ت۔ م ت ح(
U-4070
(Visitor Counter : 51
وزارت اطلاعات ونشریات
وزیر اعظم کی ’من کی بات‘ کی 100ویں قسط راج بھون، گوا میں نشر کی گئی
گورنر پی ایس سری دھرن پلئی نے ’من کی بات‘ کو سب سے بڑا غیر سیاسی اور مثبت ابلاغ عامہ کا پروگرام قرار دیا
پدم ایوارڈ یافتہ سدگُرو برہمیشانند آچاریہ سوامی، برہمانند سنکھوالکر، ونائک کھیڈیکر اور ایم کے بی میں ذکر کردہ فنکار اس اسکریننگ میں موجود تھے
وزیر اعظم نریندر مودی کے ماہانہ خطاب ’’من کی بات‘‘ کی 100ویں قسط کی ایک خصوصی اسکریننگ آج گوا راج بھون میں منعقد کی گئی۔ اس تقریب میں گورنر پی ایس سریدھرن پلئی اور کئی پدم ایوارڈ یافتہ افراد نے شرکت کی، جن میں سدگرو برہمیشانند آچاریہ سوامی، برہمانند سنکھوالکر، ونائک کھیڈیکر اور گوا کے مقامی فنکاروں جیسے ساگر نائک مولے، اور گرودت ونتیکر شامل تھے۔ اس تقریب میں پدم ایوارڈز اور گوا کے ان باشندوں کے اعزاز کا بھی مشاہدہ کیا گیا جن کا تذکرہ وزیر اعظم نے گزشتہ من کی بات کےایپی سوڈز میں کیا تھا۔ تقریب میں تقریباً 400 حاضرین موجود تھے۔
اس موقع پر خطاب کرتے ہوئے گورنر نے اس بات پر روشنی ڈالی کہ اس پروگرام نے قوم پر خاص طور پر صحت، صفائی ستھرائی اور پانی کے تحفظ کے شعبوں میں اہم مثبت اثرات مرتب کیے ہیں۔ شو کے غیر سیاسی انداز، ماورائی سیاست، کاسٹ اور عقیدے سے بالاتر ہونے کو بھی اس کی کامیابی میں ایک اہم عنصر کے طور پر سراہا گیا۔
گورنر نے اس بات پر زور دیا کہ یہ پروگرام روایتی ہندوستان اور اس کی اقدار کی عکاسی کرتا ہے اور اس کے ساتھ ایک جدید خوشحال قوم کے لیے ایک وژن بھی پیش کرتا ہے۔ پروگرام کا مجموعی طور پر قوم پر فوکس ملک کی ترقی کو تیز رفتار فراہم کرنے میں اہم کردار ادا کر رہا ہے۔ انہوں نے ’’من کی بات‘‘ کو ہندوستان میں سب سے بڑے عوامی رابطہ نشریاتی پروگرام کے طور پر سراہا اور اسے ملک کی سب سے بڑی کامیابیوں میں سے ایک قرار دیا۔
گورنر نے کہا کہ ’’من کی بات‘‘ روایتی ہندوستان کی عکاسی تھی، اور اس پروگرام کے ذریعہ ملک ترقی کو حاصل کر رہا ہے۔ انہوں نے اسے ہندوستان کا سب سے بڑا عوامی رابطہ نشریاتی پروگرام اور ملک کی سب سے بڑی کامیابی قرار دیا۔
سنٹرل بیورو آف کمیونیکیشن نے تقریب کے ایک حصے کے طور پر ’’من کی بات‘‘ اور آزادی کا امرت مہوتسو کے عنوان سے ایک نمائش کا بھی اہتمام کیا۔ اس نمائش میں پروگرام کی 100 اقساط کے متاثر کن لمحات کے ساتھ ساتھ ہندوستان کی جدوجہد آزادی کے منتخب مواقع کی نمائش کی گئی ہے۔ ریکارڈنگ اسٹوڈیو کی ایک نقل ترتیب دی گئی تھی، جو مہمانوں کے لیے تصویر کا موقع فراہم کرتی تھی، اور آل انڈیا ریڈیو پنجی کے ونٹیج ریڈیو آلات بھی نمائش کا حصہ تھے۔ ریکارڈنگ روم کی نقل کے اندر، ونٹیج آلات کے ساتھ خود کو کلک کرنے کے لیے زائرین فوٹو بوتھ پر ٹوٹ پڑے۔
نمائش میں تبصرہ کی کتاب میں لکھتے ہوئے، گورنر سریدھرن پلئی نے وزارت اطلاعات و نشریات کی مختلف اکائیوں کی اس طرح کے پروگرام کو کامیابی سے منعقد کرنے کے لیے سراہا۔ انہوں نے نشاندہی کی کہ اس ملک کے لوگوں کو روشناس اور متاثر کرنے کے لیے اس طرح کی کوششیں لائق تحسین ہیں۔
’’من کی بات‘‘ کے 100ویں ایپی سوڈ کا جشن ہندوستان کے لوگوں کو ایک بہتر مستقبل کی طرف متاثر کرنے اور ان کی حوصلہ افزائی کرنے میں پروگرام کے بے پناہ تعاون کا ثبوت ہے۔ یہ پروگرام پہلی بار 3 اکتوبر 2014 کو وجے دشمی کے مبارک موقع پر نشر کیا گیا تھا اور اس نے بے شمار سامعین کی زندگیوں کو کامیابی کے ساتھ بدلنے میں اہم کردار ادا کیا ہے۔
سماجی انصاف اور تفویض اختیارات کی وزارت
انسانی غلاظت اٹھانے والوں کی باز آباد کاری
نئی دہلی، 31؍جولائی، سماجی انصاف اور تفویض اختیارات کے وزیر مملکت جناب رام داس اٹھاولے نے آج لوک سبھا میں ایک تحریری جواب میں بتایا ہے کہ سماجی انصاف اور تفویض اختیارات کی وزارت انسانی غلاظت اٹھانے والوں کی باز آباد کاری کے مقصد سے مرکزی شعبے کی ایک اسکیم ’’انسانی غلاظت اٹھانے والوں کی باز آباد کاری کی خود روزگار اسکم‘‘  نافذ کررہی ہے جس کے تحت شناخت شدہ مینوؤل اسکیونجرس یعنی انسانی غلاظت اٹھانے والے افراد اور ان کے زیر کفالت افراد کو درج ذیل باز آبادی کاری فوائد فراہم کرائے جاتےہیں۔
- 40ہزار روپے کی ایک بار فراہم کرائی جانے وال نقد امداد۔
- کفایتی شرح سود پر 15 لاکھ روپے تک کا قرض۔
- کریڈٹ سے وابستہ بیک اینڈ کیپیٹل ترغیب جو 3 لاکھ 25 ہزار روپے تک کی ہوسکتی ہے۔
- دو برسوں کے لئے ہنر مندی ترقیات تربیت، جس کے تحت تین ہزار روپے ماہانہ کا بھتہ فراہم کیا جاتا ے۔
وزارت ایک دوسری اسکیم پر بھی عمل درآمد کررہی ہے جس کا نام ’’ایسے افراد کےبچوں کو ماقبل میٹرک وظیفے فراہم کرانے کی اسکیم ہے جو صفائی اور صحت کے لئے مہلک امور میں مصروف ہیں‘‘۔ انسانی غلاظت اٹھانے والے افراد کے بچے بھی اس وظیفے کے حقدار ہیں۔
تیرہ ریاستوں نے 30 جون 2018 تک 13657 انسانی غلاظت اٹھانے والے افرا د کی شناخت کی ہے۔ ریاست وار تفصیلات درج ذیل ہیں۔ اس کے علاوہ 18 ریاستوں کے 117 اضلاع میں انسانی غلاظت اٹھانے والوں کا ایک قومی سروے بھی کیا گیا ہے تاکہ ایسے تمام افراد کی شناخت کی جاسکے جو سووچھ بھارت مشن کے تحت غلیظ بیت الخلاؤں کو سینیٹری بیت الخلاؤں میں بدلے جانے سے قبل، ان کی صفائی وغیرہ میں مصروف تھے۔ اس سروے کے تحت ایسے افراد کی بھی شناخت کی گئی ہے جو اب بھی کچھ مقامات پر روایتی انداز کے بیت الخلاؤں کی صفائی کے قبیح عمل میں مصروف ہیں۔ سروے کا یہ عمل 170 شناخت شدہ اضلاع میں سے 155 اضلاع میں مکمل کرلیا گیا ہے۔ کرناٹک اور مغربی بنگال جیسی کچھ ریاستوں میں یہ سروے طے شدہ پروگرام کے مطابق مکمل نہیں کیا جاسکا ہے۔ اس سروے کی بنیاد پر 23 جولائی 2018 تک 14678 مینوؤل اسکیونجرز یا انسانی غلاظت اٹھانے والوں کی شناخت کی جاچکی ہے۔؎
شناخت شدہ ہاتھوں سے انسانی غلاظت اٹھانے والوں کی ریاست وار/ مرکز کے زیر انتظام علاقوں وار تعداد
|
|
نمبر شمار
|
|
ریاست/ مرکز کے زیر انتظام علاقے
|
|
ہاتھوں سے انسانی غلاظت اٹھانے والوں کی تعداد
|
|
1
|
|
آندھرا پردیش
|
|
78
|
|
2
|
|
آسام
|
|
154
|
|
3
|
|
بہار
|
|
137
|
|
4
|
|
چھتیس گڑھ
|
|
3
|
|
5
|
|
کرناتک
|
|
732
|
|
6
|
|
مدھیہ پردیش
|
|
36
|
|
7
|
|
اڈیشہ
|
|
237
|
|
8
|
|
پنجاب
|
|
91
|
|
9
|
|
راجستھان
|
|
338
|
|
10
|
|
تامل ناڈو
|
|
363
|
|
11
|
|
اترپردیش
|
|
11247
|
|
12
|
|
اتراکھنڈ
|
|
137
|
|
13
|
|
مغربی بنگال
|
|
104
|
|
|
|
میزان
|
|
13657
|
|
|
|
|
|
حکومت نے اس حقیقت کو پیش نظر رکھا ہے کہ انسانی ہاتھوں سے غلاظت اٹھانے کی قبیح رسم یا پیشہ ابھی بھی ملک میں جاری ہے۔ انسانی غلاظت اٹھنےکے لئے ملازمت پر رکھنے کے تدارک اور ایسے افراد ی باز آباد کاری سے متعلق ایکٹ مجریہ 2013  کے تحت یہ بات لازم قرار دی گئی ہے کہ انسانی ہاتھوں سے غلاظت اٹھانے والے افراد کا ایک سروے کیا جائے اور یہ دیکھا جائے کہ کیا کسی میونسپل ادارے یا پنچایت میں اس بات کے وافر جواز اور ثبوت موجود ہیں کہ اب بھی کچھ افراد اس کے حیطہ عمل میں انسانی غلاظت اٹھانے کے قبیح پیشے سے وابستہ ہیں۔ مذکورہ ایکٹ 6 دسمبر 2013 سے نافذ العمل ہوچکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ع ن۔
31-07-2018
U-3919
(Visitor Counter : 56
وزارتِ تعلیم
فروغ انسانی وسائل کے وزیر نے ملک بھر کے 34اساتذہ کو سی بی ایس ای اساتذہ ایوارڈ پیش کئے
نئی دہلی،12؍ستمبر2019:فروغ انسانی وسائل کے مرکزی وزیر جناب رمیش پوکھریال ‘نشنک’ نے ملک بھر کے 34 اساتذہ کو سینٹرل بورڈ آف سیکنڈری ایجوکیشن سی بی ایس ای اساتذہ ایوارڈ برائے 2018ء پیش کئے۔ فروغ انسانی وسائل کے وزیر مملکت جناب سنجے دھوترے بھی اس موقع پر موجود تھے۔
جناب پوکھریال نے تمام انعام یافتگان اساتذہ کو مبارکباد پیش کرتے ہوئے تعلیم کے ذریعہ قوم کی تعمیر میں اساتذہ برادری کے تعاون کے لیے شکریہ ادا کیا۔ انہوں نے کہا کہ یہ ایوارڈ ان کی سخت محنت اور جانفشانی کی علامت ہیں۔ انہوں نے طلباء کی موجودہ اور مستقبل کی ضروریات کے پیش نظر اساتذہ سے معیاری اقدار کے ساتھ مثبت ماحول تیار کرنے کی ضرورت پر زور دیا۔
تقریب کے دوران وزیر موصوف نے معلومات شیئر کرنے کے لیے ایک ڈیجیٹل انفرااسٹرکچر دیکشا ایپ پر سی بی ایس ای کے پورٹل ودیادھن کا افتتاح کیا۔ اس کے علاوہ انہوں نے سی بی ایس ای کی سرگرمیوں کا سالانہ کلینڈر بھی جاری کیا۔ انہوں نے مختلف مضامین مثلاً آرٹ اینٹیگریشن، تجرباتی تفہیم، ریاضی کی پرلطف تعلیم، نئی پہل اقدامات، اسکولی معیار کا تجزیہ اور یقین دہانی، 10+2پوسٹ۔ اکیڈمک کورس، آرٹیفیشل انٹلی جنس، ہب آف لرننگ اور ایکوکلب اور آبی تحفظ وغیرہ سے متعلق 10 سی بی ایس ای مینوول جاری کئے ہیں۔
فروغ انسانی وسائل کے وزیرمملکت جناب سنجے دھوترے نے انعام یافتگان اساتذہ کو مبارکباد پیش کی اور گورو کے طورپر اپنی ذمہ داریوں کی کامیاب ادائیگی کے لئے ان کی ستائش کی۔ انہوں نے کہا کہ چونکہ ہر طالب علم مختلف اور منفرد ہوتا ہے، لہٰذا تعلیم اس کی فطرت اور ضرورت کے مطابق ہونی چاہئے، تاکہ ہر بچہ اپنے مستقبل کو روشن بنانے کے لیے پُراعتماد اور باکردار بن سکے۔
اس موقع پر سی بی ایس ای صدر نشین محترمہ انیتا کروال نے اس مقتدر ایوارڈ کے منتخب کئے جانے پر اساتذہ کو مبارکباد دی اور کہا کہ اس سے دیگر اساتذہ کو تعلیمی شعبے کے معیار کو بلند کرنے کے لئے تحریک ملے گی۔ اس کے علاوہ انہوں نے سی بی ایس ای کے10 نئے مینوول، ودیادھن اور سرگرمیوں کے کیلنڈر، اساتذہ برادری اور طلباء کے بارے میں بھی تذکرہ کیا۔ سی بی ایس ای کی سیکریٹری جناب انوراگ ترپاٹھی بی اس موقع پر موجود تھے۔ اس کے علاوہ وزارت فروغ انسانی وسائل، سی بی ایس ای ، نوودیہ ودیالیہ سنگٹھن، کیندریہ ودیالیہ سنگٹھن اور اسکولوں سے متعدد مقتدر شخصیات نے تقریب میں شرکت کی۔
بھاری صنعتوں کی وزارت
مرکزی سرکاری سیکٹر کے اداروں میں سرکاری خریداری کی پالیسی
نئی دہلی، 6 فروری 2019/ سرکاری سیکٹر کے محکمہ  کے مفاہمت نامہ کے رہنما خطوط کے مطابق ایم او یو کی طر ف سے مرکزی سرکار ی سیکٹر کے اداروں سی پی ایس ایز کے لئے چھوٹے اور درمیانہ درجہ کے کارخانوں کی سرکاری خریداری کی پالیسی کی پابندی نہ کرنے کے سلسلہ میں منفی نمبر دیئے جاتے ہیں۔ ایم او یو ز کی طرف سے جن سی پی ایس ایز کی جانچ کی گئی ہے اور جنہوں نے سرکاری خریداری کی پالیسی کی پابندی نہیں کی ان کی تعداد 17-2016 میں 53 تھی جو 18-2017 میں کم ہوکر 25 رہ گئی ہے۔
مرکزی سرکاری سیکٹر کے ادارے  متعلقہ وزارتوں اور محکموں کے انتطامیہ کنٹرول کے تحت کام کرتے ہیں۔ 16-2015 ، 17-2016 اور 18-2017 کے لئے سرکاری اداروں کے سروے کی رپورٹ جو ڈی پی ای نے پارلیمنٹ کے دونوں ایوانوں میں پیش کی ہے اس کی تفصیلات کے مطابق جن سی پی ایس ایز نے اپنی سالانہ خریداری کی اطلاع دی ہے اور جنہوں نے ایم ایس ایز سے 20 فی صد لازمی خریداری کی پابندی کی ہے، اس کی تفصیل درج ذیل ہے۔
|
|
سال
|
|
ان سی پی ایس ایز کی تعداد جنہوں نے سالانہ خریداری کی رپورٹ دی ہے
|
|
ان سی پی ایس ایز کی تعداد جنہوں نے ایم ایس ایز سے 20 فی صد لازمی خریداری کی پابندی کی ہے
|
|
2015-16
|
|
131
|
|
45
|
|
2016-17
|
|
141
|
|
81
|
|
2017-18
|
|
168
|
|
102
بھاری صنعتوں اور سرکاری اداروں کے وزیر مملکت جناب بابل سپریو نے آج لوک سبھا میں سوالوں کے تحریری جوابات میں یہ اطلاع دی۔
۔۔۔۔۔۔۔۔۔۔
م ن ۔ ج ۔ ج۔
U- 721
(Visitor Counter : 44
وزارت دفاع
آئی این ایس ترکش فرانس کے ری یونین آئی لینڈ کے سینٹ ڈینس بندرگاہ پر پہنچا
نئیدہلی ، 03 اکتوبر / بھارتی بحریہ کی افریقہ ، یوروپ اور روس میں بیرونی تعیناتی کے ایک حصے کے طور پر بھارتی بحریہ کا جنگی جہاز ترکش تین دن کے دورے پر آج 3 اکتوبر ، 2019 ء کو فرانس کے ری یونین جزیرے پر سینٹ ڈینس بندر گاہ پر لنگر انداز ہوا ۔ کیپٹن ستیش واسو دیو کی کمان میں آئی این ایس ترکش بھارتی بحریہ کا ایک جنگی جہاز ہے ، جو مختلف رینج کے ہتھیاروں اور سینسر وغیرہ سے لیس ہے ۔ یہ جہاز بھارتی بحریہ کی مغربی فلیٹ کا حصہ ہے اور ممبئی میں واقع مغربی بحری کمان کے فلیگ آفیسر کمانڈنگ اِن چیف کی آپریشنل کمان کے تحت آتا ہے ۔
بندر گاہ پر لنگر اندازی کے دوران کمانڈنگ افسر ری یونین آئی لینڈ پر جنوبی بحیرۂ ہند میں فرانسیسی بحری افواج کے سوپیریئر کمانڈر ، ری یونین آئی لینڈ کے پری فیکٹ اور لی پورٹ کے میئر سمیت ری یونین آئی لینڈ پر مختلف اہم شخصیات اور سرکاری عہدیداروں سے ملاقات کریں گے۔ فرانس اور بھارتی بحریہ افواج کے درمیان تعاون میں اضافہ کرنے کی خاطر پیشہ ورانہ تعلقات کی منصوبہ بندی کی گئی ہے ۔ اس کے علاوہ ، دونوں ملکوں کی بحری افواج کے درمیان سماجی روابط ، کھیل کود کے مقابلے اور بہترین طریقۂ کار کا بھی تبادلہ ہو گا ۔
فرانس اور بھارت کے درمیان روایتی دوستانہ اور قریبی باہمی تعلقات ہیں ، دونوں ممالک جمہوریت کی مشترکہ اقدار ، ترقی اور سیکولرزم کے لئے عہد بستہ ہیں ، جسے 1998 ء میں اسٹریٹیجک ساجھیداری کی سطح تک اَپ گریڈ کیا گیا ہے ۔ دونوں ملکوں کے درمیان مختلف شعبوں میں مسلسل اعلیٰ سطحی تبادلے اور بات چیت ہوتی رہتی ہے ۔ دونوں ملکوں کی بحری افواج نے حال ہی میں بحیرۂ ہند میں اب تک کی انتہائی پیچیدہ اور بڑی بحری مشقوں ’’ ورون - 2019 ‘‘ میں شرکت کی تھی ، جس میں دونوں ملکوں کے کیریئر ٹاسک گروپوں نے شرکت کی اور مکمل بحری کارروائیاں انجام دیں ۔
بھارتی بحریہ کے جہاز ’’ دوستی کے پُل ‘‘ تعمیر کرنے کے بھارتی بحریہ کے مشن کے ایک حصے کے طور پر بیرونی ملکوں میں تعینات کئے جاتے ہیں ، جن سے دوست ملکوں کے ساتھ بین الاقوامی تعاون کو استحکام حاصل ہوتا ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن۔ و ا ۔ ع ا )
U.No. 4449
(Visitor Counter : 27
صحت اور خاندانی بہبود کی وزارت
مرکزی وزارت صحت نے مہاراشٹر، کیرالہ اور مدھیہ پردیش کی ریاستوں کو ڈیلٹا پلس ویرینٹ سے نمٹنے کی صلاح دی ، وائرس کی یہ شکل فی الحال تشویش کا باعث ہے
ریاستوں کو فوری طور پر کٹینمنٹ کے اقدام کرنا ہوں گے، ان اضلاع میں جانچ، ٹریکنگ اور ٹیکہ کاری میں تیزی لانا ہوگی جہاں ڈِلٹا پلس ویرینٹ پایا گیا ہے
مثبت پائے گئے افراد کے کافی نمونے انساکوگ کی متعینہ لیبارٹریوں کو بھیجے جائیں تاکہ طبی وبائی تعلق کا پتہ لگایا جاسکے
ممبئی، 22 جون 2021: کوویڈ-19 کے موثر انتظام کے لیے مرکزی حکومت کثیر سطحی صحت کے نظام اور جانچ کے بنیادی ڈھانچے کو مسلسل مستحکم کر رہی ہے، اور ریاستوں کے ساتھ مل کر وہ صحت عامہ کے نظام میں اقدامات پر توجہ دے رہی ہے۔ کوویڈ-19 سے نمٹنے کے سفر کے دوران مرکزی وزارت صحت نے وقتاً فوقتاً ریاستی حکومتوں کو اہم نکات پر چوکس کیا ہے کہ وہ "مکمل حکومت" کی اپروچ کے تحت اس بحران سے نمٹنے کے لیے صحت عامہ پر موثر انداز میں عمل درآمد کریں۔
انساکوگ کے حالیہ مطالعے کی بنیاد پر مرکزی وزارت صحت نے مہاراشٹر، کیرالہ اور مدھیہ پردیش ریاستوں کو مشورہ دیا ہے کہ وہ کوویڈ-19 کے نئے ویرینٹ ڈیلٹا پلس سے محتاط اور باخبر رہیں۔ نیا وائرس ان ریاستوں کے کچھ اضلاع میں پایا گیا ہے۔
مرکزی وزارت صحت نے تینوں ریاستوں کو ایک خط بھیجا ہے۔ یہ ویرینٹ مہاراشٹر کے رتناگری اور جلگاؤں اضلاع، کیرالہ کے پلاکڈ اور پٹھنم تھتا اضلاع کے علاوہ مدھیہ پردیش کے بھوپال اور شیوپوری اضلاع میں بھی پایا گیا ہے۔
انساکوگ وزارت صحت و خاندانی بہبود کے محکمہ بائیٹیکنالوجی، انڈین کونسل آف میڈیکل ریسرچ  اور سی ایس آئی آر کی 28 لیبارٹریوں کا کنسورشیم ہے جو کوویڈ 19 وبا کی مکمل جینوم سیکوئنسنگ کا کام انجام دے رہا ہے۔ انساکوگ نہ صرف مکمل جینوم سیکوئنسنگ کر رہا ہے بلکہ ریاستوں اور مرکز کے زیر انتظام علاقوں کے لیے بروقت طبی اقدامات کے مشورے بھی دیتا ہے۔انساکوگ نے اطلاع دی ہے کہ ڈیلٹا پلس ویرینٹ فی الحال تشویش کا باعث ہے جس کی خصوصیات درج ذیل ہیں:
- پھیلنے کی اضافی صلاحیت
- پھیپھڑوں کے خلیات کے ساتھ جڑنے کی زیادہ تر صلاحیت
· مونوکلونل اینٹی باڈی رسپانس میں کمی کے امکانات
مرکزی وزارت صحت نے مہاراشٹر، کیرالہ اور مدھیہ پردیش ریاستوں کو مشورہ دیا ہے کہ وہ اس ویرینٹ کے مریضوں کے ساتھ صحت عامہ کے اقدامات اگرچہ پہلے وائرس جیسے ہیں لیکن کو زیادہ موثر اور بہتر طور سے نافذ کرنے کی ضرورت ہے۔ ریاستوں کے چیف سکریٹریوں کو ہدایت کی گئی ہے کہ انساکوگ کے ذریعے تجویز کردہ وائرس انفیکشن کے گروپوں اور اضلاع میں محدود علاقوں سے متعلق اقدامات پر فوری طور پر عمل درآمد کیا جائے۔ ان میں عوامی مقامات پر بھیڑ بھاڑ اور لوگوں کے باہمی ملنے جلنے پر پابندیاں، ٹیسٹوں کی تعداد میں اضافہ، مشتبہ مریضوں کا سراغ لگانا شامل ہیں۔ اس نے علاقے میں ٹیکہ کاری کو تیز کرنے کی بھی ہدایت کی ہے۔
ریاستوں کو یہ بھی ہدایت کی گئی ہے کہ وہ کوویڈ جانچ میں مثبت پائے گئے مریضوں کے سویب نمونے فوری طور پر انساکوگ لیبارٹریوں کو بھیجیں تاکہ ان کا طبی معائنہ فوری طور پر کیا جاسکے اور ریاستوں کو مزید ہدایات دی جاسکیں۔U. No. 5784

(Visitor Counter : 244
وزارتِ تعلیم
اعلی تعلیم سے متعلق ہند-ناروےمشترکہ ورکنگ گروپ کی میٹنگ
ہندوستان نے 11 اکتوبر 2022 کو نئی دہلی میں ہند-ناروے مشترکہ ورکنگ گروپ برائے اعلیٰ تعلیم کی 6ویں میٹنگ کی میزبانی کی۔
ہندوستان کی طرف سے محترمہ نیتا پرساد ، جوائنٹ سکریٹری، بین الاقوامی تعاون، وزارت تعلیم، اور ناروے کی طرف سے محترمہ این لائن وولڈ، ڈائریکٹر جنرل، وزارت تعلیم و تحقیق نے میٹنگ کی صدارت کی۔ ہندوستان میں ناروے کے سفیر نے بھی میٹنگ میں شرکت کی۔
مشترکہ ورکنگ گروپ کا قیام 25 اپریل 2022 کو ہندوستان اور ناروے کے درمیان ہائر ایجوکیشن کے شعبے میں تعاون کے مفاہمت نامے کے نفاذ کی نگرانی کے لیے کیا گیا تھا۔
دونوں فریقوں نے 2014 میں دستخط کیے گئے سابقہ ہند-ناروے ایم او یو کے دائرہ کار کے تحت تیار کیے گئے ہند-ناروے تعاون پروگرام کے تحت ہونے والی پیش رفت کا جائزہ لیا اور مجموعی اعلیٰ تعلیمی پالیسی اور ترجیحات، طلباء/فیکلٹی کی نقل و حرکت اور ہنر مندی کی ترقی کے میدان میں تعاون پر غوروفکر کیا۔
زراعت اور کاشتکاروں کی فلاح و بہبود کی وزارت
شہد کی مکھیوں کے عالمی دن کے موقع پر 20 مئی 2022 کو گجرات میں قومی پروگرام منعقد کیا جائے گا
وزیر زراعت شہد کی مکھیوں کے عالمی دن کے موقع پر 5 ریاستوں میں 7 مقامات پر شہد کی جانچ لیب کا افتتاح کریں گے
زراعت اور کسانوں کی بہبود کی وزارت ، حکومت ہند 20 مئی 2022 کو ٹینٹ سٹی -II، ایکتا نگر، نرمدا، گجرات میں شہد کی مکھیوں کا عالمی دن منا رہی ہے۔ شہد کی مکھیوں کے عالمی دن کی تقریب میں زراعت اور کسانوں کی فلاح و بہبود کے مرکزی وزیر جناب نریندر سنگھ تومر شرکت کریں گے۔ زراعت اور کسانوں کی بہبود کی وزارت اس اہم دن کوعالی مرتبت وزیر اعظم کی رہنمائی میں ملک کے چھوٹے کسانوں کے فائدے کے لیے شہد کی مکھیوں کے پالنے کو فروغ دینے کے لیے منا رہی ہے۔ مرکزی وزیر زراعت جموں و کشمیر میں پلوامہ، باندی پورہ اور جموں، کرناٹک میں ٹمکور، اتر پردیش میں سہارنپور، مہاراشٹر کے پونے اور اتراکھنڈ میں گجرات سے ورچوئل طریقے سے شہد کی جانچ کی لیب اور ڈبہ بندی یونٹس کا بھی افتتاح کریں گے۔
اقوام متحدہ کی جنرل اسمبلی نے 20 مئی کو شہد کی مکھیوں کا عالمی دن قرار دیا ہے تاکہ لوگوں اور کرہ ارض کو صحت مند رکھنے میں شہد کی مکھیوں اور دیگر جرگوں کے اہم کردار کے بارے میں آگاہی پیدا کی جا سکے۔ مرکزی وزیر زراعت اس تقریب میں مہمان خصوصی ہوں گے۔ وزیر مملکت برائے زراعت اور کسانوں کی بہبود جناب کیلاش چودھری اور محترمہ شوبھا کرندلاجے، وزیر زراعت، حکومت گجرات، محترمہ متیجا ووڈب، سفیر، سفارت خانہ جمہوریہ سلووینیا، کونڈا ریڈی چاوا، بھارت میں ایف اے او کی نمائندہ، زراعت اور کسانوں کی بہبود کی وزارت،حکومت ہند اور حکومت گجرات کے سینئر افسران اور شہد کی پیداوار سے وابستہ تمام متعلقہ اسٹیک ہولڈرز پروگرام میں شرکت کریں گے۔
اس تقریب کے دوران شہد کی مکھیوں کے پالنے والوں، پروسیسرز اور شہد کی مکھیوں کے پالنے کے شعبے کے مختلف اسٹیک ہولڈرز کی جانب سے کئی اسٹالز لگائے جائیں گے تاکہ شہد کی مکھیوں کی مختلف اقسام اور شہد کی مکھیوں کے پالنے کے شعبے میں مختلف مصنوعات کی نمائش کی جاسکے۔ اس تقریب کے دوران پورٹل پر شہد کی مکھیوں کے پالنے والوں کے لائیو رجسٹریشن کے لیے ’مدھوکرانتی‘ پورٹل کے لیے عمل درآمد کرنے والی ایجنسی، انڈین بینک کے ذریعے ایک اسٹال بھی لگایا جائے گا۔
کاشتکاروں / شہد کی مکھیوں کے پالنے والوں کے درمیان شہد کی مکھیوں کے پالنے کے سائنسی علم کو جدید تر بنانے کے لیے ‘‘پروڈکشن ٹکنالوجی اور سائنسی شہد کی مکھیوں کے پالنے کی تحقیق اور ترقی - تجربے کا اشتراک اور چیلنجز’’ اور‘‘مارکیٹنگ کے چیلنجز اور حل  اور بحث’’ پر تکنیکی سیشنز بھی منعقد کیے جائیں گے۔
اس پروگرام کا مقصد ملک بھر میں شہد کی مکھیوں کے پالنے کو فروغ دینا اور مقبول بنانا ہے۔ حکومت کا قومی شہد کی مکھیاں پالنا اور شہد مشن  آتم نربھر بھارت کے تحت ہندوستان کے شہد کی مکھیوں سے متعلق قومی بورڈ کے ذریعے چھوٹے اور پسماندہ کسانوں کے درمیان سائنسی طریقے سے شہد کی مکھیوں کے پالنے اور کاروبار کو فروغ دینے، فصل کے بعد کے انتظام کے لیے بنیادی ڈھانچے کی ترقی اور تحقیق اور ترقی کے لیے تعاون اور ‘‘میٹھے انقلاب’’ کے ہدف کو حاصل کرنے کے لیے لاگو کیا جاتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 134